Send link til artiklen via e-mail

Send link til artiklen via e-mail

En gruppe fra Afghanistan kom torsdag op og toppes med en anden gruppe i teltlejren for asylansøgere i Næstved.

Det oplyser vagthavende ved Sydsjællands- og Lolland-Falters Politi til TV ØST.

To slagsmål

Politiet blev tilkaldt til teltlejren første gang omkring klokken 13.20. Her lykkedes det politiet at dæmpe urolighederne, men allerede en time senere opstod der et nyt slagsmål, og politiet blev igen tilkaldt.

Politiet mødte anden gang talstærkt op, og to personer blev anholdt.

TV ØST har været i kontakt med asylansøgere fra teltlejren, som oplyser, at stridighederne opstod, som følge af at en asylansøger stjal en mobiltelefon fra en anden asylansøger.

For at undgå fremtidige uroligheder vil en del af asylansøgerne nu blive flyttet til andre asylcentre. Det er op til asylcentrets ledelse at beslutte hvor mange, der skal flyttes.